**PROCEDURA PRIVIND**

**ÎNREGISTRAREA, RETRAGEREA, SUSPENDAREA PARTICIPANŢILOR LA/DE LA PIAŢA DE CERTIFICATE VERZI**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

#### 

**- Iunie 2021-**

**CUPRINS**

CUPRINS

[1. SCOP 3](#_Toc491258993)

[2. DOMENIU DE APLICARE 3](#_Toc491258996)

[3. DEFINIŢII ŞI ABREVIERI 3](#_Toc491258997)

[4. DOCUMENTE DE REFERINŢĂ 4](#_Toc491258998)

[5. METODA DE LUCRU 6](#_Toc491259027)

[6. RAPOARTE 15](#_Toc491259028)

[7. ALTE PREVEDERI 15](#_Toc491259029)

[8. ANEXE 15](#_Toc491259030)

# SCOP

1. Procedura este în concordanţă cu prevederile Regulamentului de organizare şi funcţionare a pieţei de certificate verzi aprobat prin Ordinul ANRE nr. 77/2017, cu modificările și completările ulterioare și are drept scop:

# Precizarea condiţiilor care trebuie îndeplinite şi descrierea acţiunilor desfăşurate pentru înregistrarea Participanţilor la Piaţa de Certificate Verzi.

# Precizarea situaţiilor în care un Participant la Piaţa de Certificate Verzi se poate retrage din proprie iniţiativă sau poate fi suspendat de la tranzacţionare pe Piaţa de Certificate Verzi.

# DOMENIU DE APLICARE

1. Procedura se aplică pentru înregistrarea participanților la Piaţa de Certificate Verzi și pentru retragerea din proprie iniţiativă sau suspendarea de la tranzacţionare pe Piața Certificatelor Verzi/Piața centralizată anonimă spot de certificate verzi/Piața centralizată anonimă la termen de certificate verzi.

# DEFINIŢII ŞI ABREVIERI

## Definiţii

Termenii folosiţi sunt cei definiţi în Legea energiei electrice şi a gazelor naturale nr. 123/2012, cu modificările şi completările ulterioare, Legea nr. 220/27.10.2008 pentru stabilirea sistemului de promovare a producerii energiei din surse regenerabile de energie, republicată, cu modificările şi completările ulterioare, în Codul civil și în Regulamentul de organizare şi funcţionare a pieţei de certificate verzi, aprobat prin Ordinul preşedintelui ANRE nr. 77/2017 cu modificarile şi completările ulterioare.

Suplimentar se definesc următorii termeni:

1. **Contract de comodat unic –** Contract standard încheiat între ”OPCOM” S.A. și participantul la PCV prin care acesta primește în folosință o cheie de autentificare USB/Token pentru accesarea Sistemului de tranzacționare al PCSCV și PCTCV.
2. **Întreprindere individuală –** întreprindere economică, fără personalitate juridică, organizată de un întreprinzător persoană fizică.
3. **Întreprindere familială –** întreprinderea economică, fără personalitate juridică, organizată de un întreprinzător persoană fizică împreună cu familia sa.
4. **Operator economic acreditat –** operator economic ce deţine/exploatează centrale electrice în care se produce energie electrică ce beneficiază de sistemul de promovare prin Certificate Verzi în baza unei decizii de acreditare emise de ANRE.
5. **Persoană fizică autorizată –** persoana fizică autorizată să desfăşoare orice formă de activitate economică permisă de lege, folosind în principal forţa sa de muncă.
6. **Persoană fizică cu obligație de achiziție CV** – persoana fizică ce desfăşoară activitatea de producere de energie electrică din surse regenerabile de producere a energiei electrice, acreditată de către ANRE pentru aplicarea sistemului de promovare prin CV, care utilizează energia electrică produsă pentru consum final propriu, altul decât consumul propriu tehnologic și are obligație de achiziție CV.
7. **Participant la PCV** – producătorii de energie electrică și/sau titularii de licență de furnizare care îndeplinesc condițiile stabile prin cadrul legal și de reglementare aplicabil pentru participarea la PCV și semnează Convenția de participare la Piața de Certificate Verzi.

## Abrevieri

1. **ANRE** – Autoritatea Naţională de Reglementare în domeniul Energiei.
2. **CBCV** - Contract bilateral de certificate verzi.
3. **CV** – Certificat verde.
4. **E-SRE** – Energie electrică produsă din surse regenerabile de energie.
5. **Lege** – ”*Legea nr. 220/27.10.2008, republicată, pentru stabilirea sistemului de promovare a producerii energiei electrice din surse regenerabile de energie*”, republicată, cu modificările şi completările ulterioare.
6. **"OPCOM" S.A.** – Operatorul Pieţei de Certificate Verzi (Operatorul Pieţei de Energie Electrică şi de Gaze Naturale ”OPCOM” S.A.).
7. **PCBCV** – Piaţa contractelor bilaterale de certificate verzi.
8. **PCBCV-ND** – Piața contractelor bilaterale de certificate verzi încheiate prin negociere directă.
9. **PCSCV -** Piaţa centralizată anonimă spot de certificate verzi.
10. **PCTCV -** Piaţa centralizată anonimă la termen de certificate verzi.
11. **PCV** – Piaţa de certificate verzi.
12. **RCV** – Registrul certificatelor verzi.
13. **ROFPCV** – ”Regulamentul de organizare şi funcţionare a pieţei de certificate verzi” în vigoare.
14. **RPPCV** – Registrul participanților la piaţa de certificate verzi.

# 

# DOCUMENTE DE REFERINŢĂ

## ”*Legea energiei electrice şi a gazelor naturale*” nr. 123/10.07.2012, cu modificările și completările ulterioare.

## ”*Legea nr. 220/27.10.2008 pentru stabilirea sistemului de promovare a producerii energiei electrice din surse regenerabile de energie*”, republicată, cu modificările şi completările ulterioare.

## ”*Regulamentul de organizare şi funcţionare a Pieţei de Certificate Verzi*”, aprobat prin Ordinul președintelui ANRE nr. 77/2017, cu modificările şi completările ulterioare.

## *”Procedura privind modalitatea și termenele de plata a tarifului reglementat practicat de operatorul pieței de energie electrică”* avizată prin Avizul președintelui ANRE nr. 23/27.06.2018.

## NOTĂ: Prevederile prezentei Proceduri sunt completate de drept şi în mod automat de prevederile documentelor de referinţă.

# 

# METODA DE LUCRU

## Înregistrarea unui operator economic ca Participant la PCV

### Solicitarea înregistrării la PCV

* + - 1. Înregistrarea la PCV este permisă numai persoanelor fizice sau juridice prevăzute la art. 10 alin (1) și alin. (2) din ROFPCV, respectiv:
         1. Producătorii de energie electrică din surse regenerabile de energie acreditaţi de ANRE pentru aplicarea sistemului de promovare prin CV.
         2. Operatorii economici cu obligaţia de achiziţie de certificate verzi din PCV:
         3. Furnizorii de energie electrică care achiziţionează energie electrică atât pentru consumul final al acestora, cât şi în vederea vânzării către clienţii finali din România.
         4. Furnizorii de energie electrică care achiziţionează energie electrică produsă pe teritoriul României, în vederea vânzării către clienţii finali/alţi furnizori din afara teritoriului României, în statele cu care Guvernul României are semnate acorduri bilaterale în acest sens.
         5. Producătorii de energie electrică care utilizează energia electrică produsă pentru consum final propriu, altul decât consumul propriu tehnologic, cu excepţia producătorilor de energie electrică din surse regenerabile prevăzuți ~~consumului final al prosumatorilor persoane fizice prevăzute~~ la art. 14 alin. (66) din Lege și care se află în evidențele ANRE, conform prevederilor legale.
         6. Producătorii de energie electrică care utilizează energia electrică produsă pentru alimentarea cu energie electrică a clienţilor racordaţi prin linii directe de centrala electrică.
         7. Operatorul de distribuție și operatorul de transport și sistem care se asimilează furnizorului de energie electrică pentru alimentarea prin autofurnizare a locurilor proprii de consum, altele decât cele aferente acoperirii consumului propriu tehnologic al rețelelor electrice de distribuție/transport.
         8. Producătorii de energie electrică din surse regenerabile de energie a căror decizie de acreditare pentru aplicarea sistemului de promovare prin CV a expirat/a fost retrasă și care se înregistrează ca participanţi la PCV în baza primei comunicări OTS de eliberare a CV, pentru tranzacționarea CV recuperate în condițiile art. 6 alin. (22) din Legea 220/27.10.2008 pentru stabilirea sistemului de promovare a producerii energiei electrice din surse regenerabile de energie”, republicată, cu modificările şi completările ulterioare.
      2. Operatorul economic transmite la "OPCOM" S.A. cererea de înregistrare la PCV conform modelului din Anexa 1, însoțită de documentele necesare înregistrării la PCV precizate în prezenta procedură.
      3. Documentele necesare înregistrării la PCV sunt:
         1. Cererea de înregistrare a solicitantului ca Participant la PCV, conform modelului din Anexa 1 (original semnat).
         2. Convenţia de participare la PCV (două exemplare originale, semnate de reprezentantul legal al operatorului economic).
         3. Certificatul de înregistrare a operatorului economic în Registrul Comerţului (copie), după caz.
         4. Decizia ANRE privind acordarea Licenţei, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
         5. Licenţa acordată de ANRE, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
         6. Anexa cu unitățile de producere a energiei electrice aflate în exploatarea titularului Licenței, din Condiţiile asociate Licenţei – anexă la Decizia de acordare a Licenței, după caz, dacă solicitantul îndeplineşte condiţiile pentru a deţine licenţă conform Legii 123/10.07.2012 (copie).
         7. Decizia ANRE privind acreditarea pentru aplicarea sistemului de promovare prin CV, în cazul producătorilor de energie electrică din surse regenerabile de energie (copie), respectiv Decizia ANRE privind acreditarea preliminară pentru aplicarea sistemului de promovare prin CV, în cazul producătorilor de energie electrică din surse regenerabile de energie aflaţi în perioada de probe (copie), urmând ca la emiterea Deciziei de acreditare finală să transmită documentele de la punctele 5.1.1.3.4. – 5.1.1.3.7.
         8. Prima comunicare OTS de eliberare a CV pentru producătorii de energie electrică din surse regenerabile de energie a căror decizie de acreditare pentru aplicarea sistemului de promovare prin CV a expirat/a fost retrasă și se pot reînscrie ca participanţi la PCV, pentru tranzacționarea CV recuperate în condițiile art. 6 alin. (22) din Legea 220/27.10.2008 pentru stabilirea sistemului de promovare a producerii energiei electrice din surse regenerabile de energie”, republicată, cu modificările şi completările ulterioare, până la data expirării valabilităţii CV emise acestora.
         9. Avizul Tehnic de Racordare/Certificatul de racordare emis de Operatorul de Reţea la care este racordată capacitatea de producere a energiei electrice pe care o deţine producătorul de energie electrică care utilizează energia electrică produsă pentru consum propriu, are obligaţia de achiziţie de certificate verzi din PCV, fără a deţine contracte de furnizare a energiei electrice încheiate cu consumatorii finali şi fără a îndeplini condiţiile legii pentru a i se acorda licenţă de către ANRE (copie).
         10. Declaraţia pe proprie răspundere a reprezentantului legal al persoanei juridice/persoanei fizice acreditate, din care să rezulte că aceasta se încadrează în categoria operatorilor economici cu obligaţie de achiziţie de CV, conform modelului din Anexa 2.
         11. Contract de comodat unic pentru cheia USB Token necesară pentru accesul la PCSCV și PCTCV (2 exemplare originale, semnate de reprezentantul legal al operatorului economic și, după caz, ștampilate) conform modelului aplicabil publicat pe site-ul ”OPCOM” S.A. sau, în cazul operatorilor economici care dețin deja cheie USB Token pentru accesul la piețele centralizate pe care doresc să o utilizeze și pentru accesul la PCSCV și PCTCV, anexa la contractul de comodat deja încheiat completată pentru cele două piețe.
         12. Document centralizator cu datele de înregistrare ale persoanei juridice/persoanei fizice solicitant, care cuprinde:

1. Persoana juridică/fizică solicitantă: Denumire/Nume, Prenume, adresă completă sediu social, adresă completă corespondenţă, număr de ordine în Registrul Comerţului, Cod Unic de Înregistrare Fiscală, telefon, fax, e-mail, după caz.
2. Reprezentantul/reprezentanții legal/legali, care reprezintă și semnează în numele și pe seama persoanei fizice/juridice solicitante orice document în relația cu ”OPCOM” S.A.: nume și prenume, telefon, fax, e-mail.
3. Persoanele împuternicite de reprezentantul/reprezentanții legal/legali să reprezinte persoana fizică sau juridică solicitantă și să semneze orice document în relația cu ”OPCOM” S.A.: nume și, telefon, fax, e-mail.
4. Persoanele împuternicite de reprezentantul/reprezentanții legal/legali ai persoanei fizice/juridice să tranzacționeze în numele și pe seama sa pe PCV: nume și prenume, telefon, fax, e-mail.
5. Persoanele de contact responsabile pentru derularea corespondenţei cu "OPCOM" S.A. privind participarea la PCV: nume și prenume, telefon, fax, e-mail.
6. Banca şi codul IBAN al contului bancar.
7. Persoanele de contact responsabile pentru derularea corespondenţei cu ”OPCOM” S.A. privind facturile: nume și prenume, telefon, fax, e-mail.
   * + - 1. Pentru furnizorii de energie electrică prevazuţi la punctul 5.1.1.1.2 lit. b), înregistrarea la PCV se va efectua în conformitate cu cadrul de reglementare aprobat de ANRE.

### Operaţiuni premergătoare înregistrării la PCV

#### "OPCOM" S.A. înregistrează cererea de înregistrare a persoanei fizice/juridice solicitante la PCV şi, în termen de 5 (cinci) zile lucrătoare, exclusiv ziua înregistrării cererii, analizează documentele depuse, pentru verificarea corectitudinii şi completitudinii acestora.

#### În cazul constatării necorelării unor informaţii din documentele depuse de persoana fizică sau juridică solicitantă, sau în cazul constatării lipsei unor informaţii sau documente, "OPCOM" S.A. solicită în scris, în termenul specificat la punctul 5.1.2.1., corectarea informaţiilor şi transmiterea informaţiilor/documentelor lipsă.

#### Persoana fizică sau juridică solicitantă, retransmite în 5 (cinci zile) lucrătoare, exclusiv ziua înregistrării solicitării ”OPCOM” S.A. de la punctul 5.1.2.2., corectarea informaţiilor şi transmiterea informaţiilor/documentelor lipsă.

#### "OPCOM" S.A. analizează în termen de 5 (cinci) zile lucrătoare, exclusiv ziua înregistrării informaţiilor corectate și/sau documentelor lipsă, corectitudinea şi completitudinea acestora.

#### În cazul constatării în continuare a necorelării unor informaţii din documentele depuse sau lipsa unor informaţii sau documente, "OPCOM" S.A. solicită în scris din nou, în termenul specificat la punctul 5.1.2.4., corectarea informaţiilor şi transmiterea informaţiilor/documentelor lipsă.

#### În termen de 5 (cinci) zile lucrătoare de la data la care documentaţia este completă şi corectă, ”OPCOM” S.A. emite factura aferentă obligaţiei de plată a valorii tarifului reglementat practicat de ”OPCOM” S.A., componenta de înscriere la Pieţele Centralizate de Energie Electrică şi la Piaţa de Certificate Verzi.

#### Persoana fizică sau juridică solicitantă achită factura aferentă obligaţiei de plată a valorii tarifului reglementat practicat de ”OPCOM” S.A., componenta de înscriere la Pieţele Centralizate de Energie Electrica şi la Piaţa de Certificate Verzi, stabilit de ANRE.

#### "OPCOM" S.A. verifică achitarea facturii corespunzătoare punctului 5.1.2.7.

#### Achitarea facturii aferentă obligației de plată a valorii tarifului reglementat - componenta de înscriere este condiție pentru semnarea de către ”OPCOM” S.A. a Convenției de participare la piața la PCV.

#### În cazul în care persoana fizică sau juridică solicitantă nu achită factura în termen de 1 (o) lună de la termenul de scadență a acesteia, procesul de înregistrare se anulează și ulterior, dacă persoana fizică sau juridică doreşte înregistrarea, aceasta va relua procesul de înregistrare cu transmiterea unei noi cereri de înregistrare şi actualizarea documentelor necesare înregistrării.

#### În termen de 1 (una) zi lucrătoare de la data achitării facturii menţionate la punctul 5.1.2.6, ”OPCOM” S.A. semnează Convenţia de participare la PCV.

#### Data intrării în vigoare a Convenţiei este data la care Convenţia a fost semnată de către ”OPCOM” S.A..

#### Semnarea convenţiei de participare la PCV oferă participanţilor la PCV dreptul de a participa atât la PCSCV, cât şi la PCBCV.

### Înregistrarea la PCV

#### Înregistrarea ca Participant la PCV devine efectivă începând cu data intrării în vigoare a Convenţiei de participare la PCV.

#### Datele de înregistrare ale persoanei fizice sau juridice care a solicitat înregistrarea la PCV sunt înscrise în RPPCV începând cu data intrării în vigoare a Convenţiei de participare la PCV.

#### RPPCV conţine pentru fiecare participant cel puţin următoarele informaţii:

* + - * 1. Datele comunicate de persoana fizică sau juridică prin Documentul centralizator cu datele de înregistrare ale persoanei juridice sau persoanei fizice în vederea înregistrării.
        2. Codul de identificare al participantului la PCV stabilit de ”OPCOM” S.A..
        3. Data şi numărul de înregistrare ale convenţiei de participare la PCV.

### Comunicarea înregistrării la PCV

* + - 1. ”OPCOM” S.A. transmite Participantului înscris la PCV comunicarea privind înregistrarea ca Participant la PCV, conform modelului din Anexa 3.
      2. ”OPCOM” S.A. publică pe website un anunţ care cuprinde numele complet al Participantului nou înscris la PCV.

### Respingerea înregistrării unui Participant la PCV

Cererea unei persoane fizice sau juridice de înregistrare la PCV poate fi respinsă dacă:

* + - 1. Nu prezintă toate documentele necesare înregistrării ca Participant la PCV, în termen de 30 zile lucrătoare de la data primirii de către ”OPCOM” S.A. a solicitării de înregistrare la PCV.
      2. Nu achită factura aferentă obligaţiei de plată a valorii tarifului reglementat componenta de înscriere la Piața de Certificate Verzi, stabilit de ANRE.

### Modificarea datelor de înregistrare ale unui Participant la PCV

* + - 1. Participantul la PCV asigură actualizarea documentelor depuse pentru înregistrare la PCV, în termen de 1 (una) zi lucrătoare de la data apariției modificărilor, ori de câte ori acestea intervin faţă de versiunile documentelor depuse.
      2. În cazul în care datele de înregistrare cuprinse în Convenţie se modifică, se încheie un Act Adiţional la Convenţie, care consemnează modificările survenite.

## Retragerea din proprie iniţiativă sau suspendarea unui Participant de la PCV

## Retragerea din proprie iniţiativă a unui Participant de la PCV.

* + - 1. Un Participant la PCV se poate retrage din proprie iniţiativă de la PCV în baza unei înştiinţări scrise, semnată de reprezentantul autorizat al Participantului la PCV.
      2. ”OPCOM” S.A. ia act de înştiinţarea Participantului la PCV şi comunică în scris acestuia radierea din RPPCV, conform formularului din Anexa 4.
      3. ”OPCOM” S.A. publică pe website informaţia privind retragerea Participantului de la PCV din proprie iniţiativă.

## Suspendarea de la tranzacţionare pe PCV/PCSCV/PCTCV

### ”OPCOM” S.A. suspendă din proprie iniţiativă un participant la PCV de la tranzacţionarea pe PCV în oricare dintre următoarele cazuri:

* + - * 1. După expirarea valabilităţii tuturor CV emise producătorilor de E-SRE şi deţinute de aceştia, în cazul expirării/suspendării/retragerii deciziei de acreditare preliminară/deciziei de acreditare temporară/deciziei de acreditare cu excepţia situaţiei în care respectivul producător de E-SRE are CBCV în derulare notificate către OPCV şi înregistrate în RCV şi/sau de recuperat CV din cele amânate de la tranzacţionare conform Legii, dacă participantul a transmis la OPCV un document justificator privind CV de recuperat.
        2. După stabilirea de către ANRE a gradului de îndeplinire a cotei obligatorii de achiziţie CV pentru un an de analiză în care participantul a avut obligaţia de achiziţie de CV, dacă acesta nu mai are obligaţia de achiziţie de CV pentru anul următor anului de analiză respectiv.
        3. Participantul la PCV nu transmite până cel mai târziu la data 31 martie a fiecărui an, declarația pe propria răspundere actualizată din care să rezulte dacă se încadrează în categoria operatorilor economici cu obligație de achiziție de CV, conform modelului din Anexa 2.
        4. Participantul la PCV nu asigură actualizarea informaţiilor care îl privesc din RPPCV și/sau din RCV, în termen de 1 (una) zi lucrătoare de la data apariției modificărilor.
        5. La solicitarea ANRE când Participantul la PCV are un comportament anticoncurenţial sau a uzat de practici care au condus la manipularea PCV.
        6. Participantul la PCV nu îşi achită obligaţiile de plată a valorilor componentelor tarifului reglementat practicat de ”OPCOM” S.A.
        7. În cazul consemnării în decursul unui an calendaristic a trei abateri de la următoarele reguli preăazute în ROFPCV:

1. Participantul la PCV nu transmite la “OPCOM” S.A. confirmările pe proprie răspundere de încasare a contravalorii corespunzătoare CV tranzacționate pe PCBCV-ND inclusiv prin CBCV încheiate înainte de intrarea în vigoare a OUG 24/2017 sau notificările privind neîncasarea contravalorii acestora, în termenul prevăzut de ROFPCV;
2. Participantul la PCV nu transmite la “OPCOM” S.A., în termenul prevăzut în ROFPCV, CBCV încheiat pe PCBCV-ND.

### În oricare dintre cazurile prevăzute la punctul 5.2.2.1., OPCV dispune suspendarea participantului de la PCV, până la remedierea cauzelor care au condus la suspendare, dar nu mai mult de 31 martie 2032, prin transmiterea către participantul în cauză a unei notificări care cuprinde atât motivele suspendării, cât şi data de la care aceasta produce efecte, dacă până la acea dată participantul nu a făcut dovada înlăturării cauzelor ce pot duce la suspendare, conform anexei 5.1.

### Prin exceptie de la prevederile punctului 5.2.2.2., suspendarea în conformitate cu punctul 5.2.2.1.7. se aplica pentru un termen de 3 luni, începând cu data consemnării celei de-a treia abatere.

### ”OPCOM” S.A. suspendă din proprie iniţiativă de la tranzacționarea pe componenta de PCV respectivă şi consemnează o abatere de la regulile de tranzacţionare, în situaţia în care un participant la PCV încalcă regulile aplicabile PCSCV și/sau PCTCV.

### Următoarele situații constituie cazuri față de care ”OPCOM” S.A. consemnează abateri de la regulile de tranzacționare și suspendă din proprie iniţiativă un participant la PCV de la tranzacționare pe PCSCV:

* + - * 1. Participantul la PCV refuză încheierea unei tranzacții și/sau nu îşi îndeplinireşte obligațiile aferente tranzacției încheiate pe PCSCV;
        2. Participantul la PCSCV care are calitatea de vânzător în cadrul unei tranzacții nu emite în termenul stabilit prin ROFPCV factura aferentă CV tranzacționate conform Confirmarii de tranzacție transmisă de ”OPCOM” S.A.;
        3. Participantul la PCV nu transmite la ”OPCOM” S.A. confirmarea de încasare/notificarea privind neîncasarea contravalorii CV vândute/menținerea notificării de neîncasare a CV respective la termenul prevăzut în ROFPCV;
        4. Participantul nu a plătit CV achiziţionate pe PCSCV, dacă factura a fost emisă în conformitate cu legislaţia în vigoare.
      1. În situația menționată la punctul 5.2.2.5.1 participantul la PCV suportă o penalitate în cuantum de 10 % din valoarea tranzacției refuzate, plătită în contul ”OPCOM” S.A. și este suspendat de la PCSCV. Măsura suspendării este comunicată de OPCV prin transmiterea către participantul în cauză a unei notificări care cuprinde atât motivele suspendării, cât şi data de la care aceasta produce efecte, dacă până la acea dată participantul nu a făcut dovada înlăturării cauzelor ce pot duce la suspendare, conform anexei 5.2.
         1. Penalitatea se consideră achitată în momentul evidențierii în extrasul de cont al ”OPCOM” S.A. a sumei aferente penalității aplicate.
         2. ”OPCOM” S.A. virează contravaloarea penalității încasate conform punctul 5.2.2.6. în contul partenerului de tranzacție al participantului la PCV care a refuzat încheierea tranzacției.
         3. Măsura suspendării de la tranzacționarea pe PCSCV, aplicată conform 5.2.2.5.1., se ridică în ziua imediat următoare celei în care suma aferentă penalității aplicate a fost evidențiată în extrasul de cont al ”OPCOM” S.A.
      2. În situația menționată la punctul 5.2.2.5.4. participantul este suspendat pentru o perioadă de 3 luni. Măsura suspendării este comunicată de OPCV, prin transmiterea către participantul în cauză a unei notificări care cuprinde atât motivele suspendării, cât şi data de la care aceasta produce efecte, dacă până la acea dată participantul nu a făcut dovada înlăturării cauzelor ce pot duce la suspendare, conform anexei 5.2.
      3. ”OPCOM” S.A. suspendă de la PCSCV, pentru un termen de 3 luni, participanții la PCV care cumulează în decurs de un an calendaristic 3 (trei) abateri de la regulile de tranzacționare pe PCV aplicabile pentru tranzacționarea pe PCSCV, începând cu data consemnării celei de-a treia abatere.
      4. Următoarele situații constituie cazuri față de care ”OPCOM” S.A. consemnează abateri de la regulile de tranzacționare aplicabile în conformitate cu ROFPCV și suspendă din proprie iniţiativă un participant la PCV de la tranzacționare pe PCTCV:
         1. Participantul la PCV nu deține CV necesare tranzacției efectuate pe PCTCV la termenele stabile conform ROFPCV;
         2. Participantul la PCV nu transmite la ”OPCOM” S.A. confirmările pe proprie răspundere de încasare a contravalorii corespunzătoare CV tranzacționate pe PCTCV sau notificările privind neîncasarea contravalorii acestora, în termenul prevăzut de ROFPCV;
         3. Participantul la PCV nu transmite la ”OPCOM” S.A., în termenul prevăzut în ROFPCV, CBCV încheiat pe PCTCV;
         4. Participantul nu încheie CBCV rezultat din tranzacționarea pe PCTCV cu respectarea contractului standard pentru produsul standard tranzacționat.
      5. ”OPCOM” S.A. suspendă de la PCTCV, pentru un termen de 3 luni, participanții la PCV care cumulează în decurs de un an calendaristic 3 (trei) abateri de la regulile de tranzacționare pe PCV aplicabile pentru tranzacționarea pe PCTCV, începând cu data consemnării celei de-a treia abatere.
      6. Participantul căruia i-a fost comunicată măsura suspendării de la PCV sau de la una dintre componentele PCV nu mai are dreptul să transmită noi oferte pe piețele centralizate anonime de CV , toate ofertele acestuia pentru sesiunea curentă de tranzacţionare pe componenta respectivă a PCV se consideră automat anulate și nu mai are dreptul să tranzacționeze CV pe componenta de piață respectivă pe perioada de suspendare și contul/conturile de CV din RCV sunt blocate pe perioada de suspendare în cazul suspendării de la PCV, cu excepția cazului în care:

### Participantul la PCV are obligație legală de achiziție CV, a achiziționat și plătit contavaloarea CV respective înainte de data suspendării, dar confirmarea de încasare a vânzătorului este transmisă după data suspendării, caz în care CV respective sunt transferate în contul cumpărătorului.

### Participantul la PCV în calitate de vânzător, a transmis la OPCV confirmarea de încasare după data suspendării, caz în care CV respective sunt transferate în contul cumpărătorului.

* + - 1. Măsura suspendării participantului de la PCV este menținută, după caz, pentru perioada comunicată sau până la remedierea cauzelor care au condus la suspendare, dar nu mai mult de 31 martie 2032, prin transmiterea către participantul în cauză a unei notificări care cuprinde atât motivele suspendării, cât şi data de la care aceasta produce efecte incluzând un termen de o zi lucrătoare pentru înlăturarea cauzelor ce pot duce la suspendare, dacă până la acea dată participantul nu a făcut dovada înlăturării cauzelor ce pot duce la suspendare, conform anexei 5.1.

### Cu excepția situațiilor de suspendare menționate la punctele 5.2.2.3, 5.2.2.8, şi 5.2.2.10, în situaţia în care în interiorul termenului de suspendare de la tranzacţionare, Participantul la PCV dovedeşte că a înlăturat cauzele care au dus la suspendarea sa, suspendarea se revocă din ziua următoare celei în care documentul/documentele justificative este/sunt înregistrate la ”OPCOM” S.A. și ”OPCOM” S.A. transmite participantului PCV comunicarea privind ridicarea suspendării şi data intrării în efectivitate, conform formularului din Anexa 6.

## Alte prevederi privind retragerea, suspendarea de la PCV

## Retragerea sau suspendarea unui participant la PCV nu exonerează părțile de îndeplinirea obligațiilor angajate pe PCV până la acel moment.

## În cazul în care Participantul la PCV se retrage, acesta înapoiază cheia de autentificare USB/Token şi i se va restitui garanţia depusă, în cazul în care cheia de autentificare USB/Token este restituită în condiții de funcționare.

## În situația în care un Participant la PCV se retrage, pentru a se înregistra ulterior operatorul economic respectiv trebuie să reia procesul de înregistrare și să parcurgă etapele descrise la punctul 5.1.2.

## În cazul prevăzut la punctul 5.2.2.1.6., solicitantul care are obligații restante față de ”OPCOM” S.A., nu poate relua procedura de înregistrare decât ulterior achitării obligațiilor restante.

## ”OPCOM” S.A. informează ANRE în cadrul rapoartelor lunare asupra participanţilor retraşi sau suspendaţi de la PCV.

# 

# RAPOARTE

* 1. ”OPCOM” S.A. elaborează lunar rapoarte privind situaţia participanţilor înregistraţi, retraşi şi suspendaţi de la Piaţa de Certificate Verzi, conform ROFPCV.

# ALTE PREVEDERI

* 1. Documentele pot fi înaintate sau transmise în numele participantului la PCV numai de către reprezentantul său legal sau împuterniciții acestuia.
  2. Corespondența electronică, prin e-mail, poate fi inițiată numai de către reprezentantul legal, împuterniciții acestuia sau persoanele notificate pentru menținerea legăturii cu PCV. În acest sens, toate mesajele electronice vor conține datele necesare pentru identificarea reprezentantului operatorului economic și vor fi transmise de la adresele de e-mail notificate prin documentele depuse pentru înregistrarea la PCV sau actualizările acestora.
  3. Prevederile prezentei proceduri sunt completate de drept şi în mod automat cu prevederile legislației de referinţă precizată la punctul 4, precum şi cu modificările ulterioare ale acestor documente.

# ANEXE

* 1. Anexa 1 - Cerere de înregistrare ca Participant la Piaţa de Certificate Verzi.
  2. Anexa 2 - Declaraţie pe propria răspundere.
  3. Anexa 3 - Comunicare privind înregistrarea la Piaţa de Certificate Verzi.
  4. Anexa 4 - Comunicare privind privind retragerea din proprie iniţiativă de la Piaţa de Certificate Verzi.
  5. Anexa 5.1 - Comunicare privind suspendarea de la tranzacţionare pe Piața de Certificate Verzi
  6. Anexa 5.2 - Comunicare privind suspendarea de la tranzacţionare pe Piața de Certificate Verzi.
  7. Anexa 6 - Comunicare privind ridicarea suspendării de la tranzacţionare pe Piața de Certificate Verzi

**Anexa 1**

Nr. înregistrare ieşire de la Participant ....................................................................................

Către,

**Societatea Operatorul Pieţei de Energie Electrică şi de Gaze Naturale**

**”OPCOM” S.A.**

Domnului Director General ....................................................................................................

**CERERE DE ÎNREGISTRARE**

ca participant la Piaţa de Certificate Verzi

Prin prezenta,

(Denumire/Nume, Prenume solicitant) ............................................................................................................, cu adresa\*).................................................................................................................

reprezentată legal prin .........................................................................................................,

în conformitate cu prevederile Regulamentului de organizare şi funcţionare a Pieţei de Certificate Verzi aprobat cu Ordinul ANRE nr. 77/2017, cu modificările și completările ulterioare solicită înregistrarea ca Participant la Piaţa de Certificate Verzi cu Cod de Identificare al Participantului la Piaţa de Certificate Verzi în calitate de:

🞏 Producător de energie electrică din Surse Regenerabile de Energie acreditat de ANRE pentru aplicarea sistemului de promovare prin Certificate Verzi;

🞏 Operator economic cu obligaţia de achiziţie de Certificate Verzi din PCV.

Nume şi prenume reprezentant legal: .....................................................................................

Semnătură reprezentant legal: ...............................................................................................

\*) Datele completate trebuie să fie conforme cu cele precizate în Documentul centralizator cu datele de înregistrare ale persoanei juridice/persoanei fizice solicitante

**Anexa 2**

Nr. înregistrare ieşire de la Participant ....................................................................................

Către,

**Societatea Operatorul Pieţei de Energie Electrică şi de Gaze Naturale**

**”OPCOM” S.A.**

Domnului Director General ................................................................................................

**DECLARAŢIE PE PROPRIA RĂSPUNDERE**

Subsemnata/Subsemnatul ....................................................................................................,

cunoscând prevederile art. 326 din Codul Penal cu privire la falsul în declaraţii, declar prin prezenta, pe propria răspundere,

că (Denumire/Nume, Prenume solicitant) …........................................................…..………….........…………………..,

**se încadrează** pentru anul calendaristic în curs *(se trece anul în cifre)* ...................................,

**în categoria operatorilor economici cu obligaţie de achiziţie de certificate verzi**, pentru cota anuală obligatorie de achiziţie de certificate verzi.

Pentru conformitate menționez că:

**🞏** La data prezentei declaratii, pentru anul calendaristic in curs, consumul de energie electrica previzionat a fi vandut clientilor finali prin contractele de vanzare/cumparare incheiate este de …… MWh.

**🞏** La data prezentei declaratii, pentru anul calendaristic in curs, consumul de energie electrica previzionat pentru consumul propriu, altul decat consumul propriu tehnologic, este de ......MWh.

Nume şi prenume reprezentant legal: ....................................................................................

Semnătură reprezentant legal: ..............................................................................................

**Anexa 3**

Nr. înregistrare ieşire de la ”OPCOM” S.A. ...............................................................................

Către:

**OPERATORUL ECONOMIC ..........................................................................................**

**COMUNICARE**

privind înregistrarea la Piaţa de Certificate Verzi

Stimată/Stimate Doamnă/Domnule .......................................................................................,

Prin prezenta vă comunicăm că, în conformitate cu prevederile Regulamentului de organizare şi funcţionare a Pieţei de Certificate Verzi aprobat cu Ordinul ANRE nr. 77/2017, cu modificările și completările ulterioare

începând cu data de ............................................................................................................, (Denumire/Nume, Prenume solicitant) ............................................................................................................, a fost înregistrat ca participant la Piaţa de Certificate Verzi,

număr/dată înregistrare Convenţie de participare la Piaţa de Certificate Verzi …………………………,

cod de identificare la Piaţa de Certificate Verzi ........................................................................

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după îndeplinirea cumulativă a următoarelor condiții:

Achitarea facturii aferente componentei de administrare a tarifului reglementat practicat de OPCOM;

Semnarea Contractului de comodat (după caz) pentru acordarea cheii de autentificare USB Token pentru accesul la Sistemul de tranzacționare sau semnarea Anexei la Contractul de comodat în cazul în care ați semnat deja Contractul de comodat pentru o altă piață pentru care este necesară cheie de autentificare USB Token și nu doriți o cheie nouă.

Cu respect,

................................, Director General

**Anexa 4**

Nr. înregistrare ieşire de la ”OPCOM” S.A. ...............................................................................

Către:

**(Denumire/Nume, Prenume participant la PCV) ..............................................................................................**

**COMUNICARE**

privind retragerea din proprie iniţiativă de la Piața de Certificate Verzi

Stimată/Stimate Doamnă/Domnule .......................................................................................,

Prin prezenta vă comunicăm că începând cu data ................................................................. s-a procedat la radierea din Registrul Participanţilor la Piața de Certificate Verzi a Participantului ..........................................................................................................................................., ca urmare a retragerii acestuia din proprie iniţiativă de la Piața de Certificate Verzi,

solicitată prin adresa nr./data ..............................................................................................., înregistrată la ”OPCOM” S.A. cu nr./data ................................................................................

Retragerea din proprie iniţiativă de la Piața de Certificate Verzi s-a efectuat în conformitate cu prevederile ”*Procedurii privind înregistrarea, retragerea, suspendarea Participanţilor la/de la Piaţa de Certificate Verzi*”.

Cu respect,

................................, Director General

**Anexa 5.1**

Nr. înregistrare ieşire de la ”OPCOM” S.A. ................................................................

Către:

**(Denumire/Nume, Prenume participant la PCV)..........................................................................................**

**COMUNICARE**

privind suspendarea de la tranzacţionare pe Piața de Certificate Verzi

Stimată/Stimate Doamnă/Domnule ....................................................................................,

Prin prezenta vă comunicăm că începând cu data de ............................................................... s-a procedat la suspendarea de la tranzacţionare pe PCV/PCSCV/PCTCV..........................................................................................................................................., dar nu mai târziu de 31 martie 2032/pe o perioadă de 3 (trei) luni, pentru/ca urmare ............................................................................................................................................ ............................................................................................................................................

Suspendarea s-a aplicat în conformitate cu prevederile ”*Procedurii privind înregistrarea, retragerea, suspendarea Participanţilor la/de la Piaţa de Certificate Verzi*”.

Totodată vă informăm că, în conformitate cu prevederile cadrului de reglementare aplicabil,

dreptul de tranzacționare pe PCV/PCSCV/PCTCV (după caz) va intra în efectivitate numai după

[înlăturarea cauzei care a condus la suspendare]/[expirarea perioadei de suspendare de 3 (trei) luni] (după caz).

Cu respect,

................................, Director General

**Anexa 5. 2**

Nr. înregistrare ieşire de la ”OPCOM” S.A. ................................................................

Către:

**(Denumire/Nume, Prenume participant la PCV)..........................................................................................**

**COMUNICARE**

privind suspendarea de la tranzacţionare pe Piața de Certificate Verzi

Stimată/Stimate Doamnă/Domnule ....................................................................................,

Prin prezenta vă comunicăm că începând cu data de ............................................................... s-a procedat la suspendarea de la tranzacţionare pe PCSCV a ..........................................................................................................................................., până la achitarea penalității/penalităților, pentru/ca urmare ............................................................................................................................................ ............................................................................................................................................

Suspendarea s-a aplicat în conformitate cu prevederile ”*Procedurii privind înregistrarea, retragerea, suspendarea Participanţilor la/de la Piaţa de Certificate Verzi*”.

Totodată vă informăm că, în conformitate cu prevederile cadrului de reglementare aplicabil,

dreptul de tranzacționare pe PCV va intra în efectivitate în ziua lucrătoare următoare evidențierii penalității în contul ”OPCOM” S.A.

Cu respect,

................................, Director General

**Anexa 6**

Nr. înregistrare ieşire de la ”OPCOM” S.A. .............................................................................

Către:

**(Denumire/Nume, Prenume participant la PCV)..........................................................................................**

**COMUNICARE**

privind ridicarea suspendării de la tranzacţionare pe Piața de Certificate Verzi

Stimată/Stimate Doamnă/Domnule .......................................................................................,

Prin prezenta vă comunicăm că începând cu data de …………………………………….…………………….., în conformitate cu prevederile ”Procedurii privind înregistrarea, retragerea, suspendarea Participanţilor la/de la Piaţa de Certificate Verzi”, s-a procedat la ridicarea suspendării de la tranzacţionare pe Piața de Certificate Verzi a participantului ………………………………………………….………………………………………………………………, deoarece (se menționează temeiul conform căruia a fost ridicată suspendarea) …………………………………….…………………………………………………………………………………………….……

……………………………………………..…………………………………….......………………….…………………………

………………………………………………………..……………….………………………………………...…………………

Cu respect,

................................, Director General